ΓΡΑΠΤΗ ΕΡΩΤΗΣΗ P-2787/01

υποβολή: Pietro-Paolo Mennea (PPE-DE) προς την Επιτροπή

(1 Οκτωβρίου 2001)

Θέμα: Ρύπανση της περιοχής γύρω από το Castel del Monte

Από πληροφορίες που δημοσιεύθηκαν στον ιταλικό τύπο έγινε γνωστό ότι στο Andria, στην περιφέρεια Puglia,πάρχει μια περιοχή, στη ζώνη του Castel del Monte, αυτήν ακριβώς όπου βρίσκεται το δάσος του Finizio, στην οποία συνεχίζεται μια έντονη και ανησυχητικήποβάθμιση του περιβάλλοντος, ιδιαίτερα επιβλαβής για τοφιστάμενο οικοσύστημα και την αισθητική του τοπίου.

Η κατάσταση αυτή ανησυχεί ιδιαίτερα τις τοπικές αρχές και τους πολίτες, τους κατ' εξοχήν χρήστες της περιοχής.

Θεωρεί η Επιτροπή ότι η κατάσταση αυτή είναι επιζήμια για το χώρο και βλάπτει το τοπίο μιας περιοχής με ιδιαίτερο ενδιαφέρον τόσο από αισθητική όσο και από ιστορική άποψη, αν ληφθείπόψη η γειτνίασή της με το Castel del Monte;

Μπορεί επίσης η Επιτροπή να αναφέρει,πό το πρίσμα της κατάστασης αυτής, δυστυχώς κοινής σε πολλές άλλες περιοχές, αν προβλέπεται η δημιουργία μόνιμου παρατηρητηρίου το οποίο θα επισημαίνει με ακρίβεια το μέγεθος παρόμοιων φαινομένων ρύπανσης του περιβάλλοντος·

Απάντηση της κας Wallstrm εξ ονόματος της Επιτροπής

(24 Οκτωβρίου 2001)

Οι αρμοδιότητες της Επιτροπής περιορίζονται σε εκείνες που της ανατίθενται από τη Συνθήκη ΕΚ· ειδικότερα, είναιπεύθυνη για τη διασφάλιση της σωστής εφαρμογής της κοινοτικής νομοθεσίας από όλα τα Κράτη Μέλη. Βάσει του Άρθρου 211, (πρώην Άρθρο 155) της Συνθήκης ΕΚ, για τη διασφάλιση της λειτουργίας και αναπτύξεως της κοινής αγοράς, η Επιτροπή μεριμνά για την εφαρμογή της παρούσας Συνθήκης καθώς και των διατάξεων που θεσπίζονται δυνάμει αυτής από τα όργανα. Σύμφωνα με το Άρθρο 226 (πρώην Άρθρο 169) της Συνθήκης ΕΚ, αν η Επιτροπή κρίνει ότι ένα κράτος μέλος έχει παραβείποχρέωσή του εκ της παρούσας Συνθήκης, διατυπώνει αιτιολογημένη γνώμη επί του θέματος αφού προηγουμένως παρέχει τη δυνατότητα στο κράτος αυτό να διατυπώσει τις παρατηρήσεις του. Αν το κράτος δεν συμμορφωθεί με τη γνώμη αυτή εντός της προθεσμίας που του τάσσει η Επιτροπή, δύναται η τελευταία να προσφύγει στο Δικαστήριο. Η απόφαση να κινηθεί μια τέτοια διαδικασίαπάγεται στη διακριτική ευχέρεια της Επιτροπής(1).

Βάσει των στοιχείων που προσκόμισε το Αξιότιμο Μέλος του Κοινοβουλίου, και ελλείψει λεπτομερών στοιχείων σχετικά με την συντελούμενηποβάθμιση του περιβάλλοντος ή την προκαλούμενη φθορά, η Επιτροπή δεν είναι σε θέση να στοιχειοθετήσει την ύπαρξη παράβασης της κοινοτικής νομοθεσίας.

Η Επιτροπή δεν μπορεί να γνωρίζει όλες τις περιπτώσεις που θα μπορούσαν να χαρακτηριστούν ως λανθασμένη εφαρμογή του κοινοτικού δικαίου του περιβάλλοντος από τα Κράτη Μέλη. Τέτοιου είδους περιπτώσεις φέρονταιπόψη της Επιτροπής μέσω καταγγελιών, γραπτών Κοινοβουλευτικών ερωτήσεων και αναφορών στην Επιτροπή Αναφορών του Κοινοβουλίου. Ωστόσο, για τις περιπτώσεις που εικάζεται ασυμβατότητα με την σχετική κοινοτική νομοθεσία, θα πρέπει να γίνεται ακριβής περιγραφή τους, ώστε να παρέχεται στην Επιτροπή η δυνατότητα να τις εκτιμήσει βάσει του ισχύοντος κοινοτικού περιβαλλοντικού δικαίου.

(1) Οι προτεραιότητες και τα κριτήρια που διέπουν την διακριτική ευχέρεια της Επιτροπής απαριθμούνται στην δέκατη τέταρτη Ετήσια Έκθεση για τον Έλεγχο της Εφαρμογής του Κοινοτικού Δικαίου — 1996, στην ΕΕ C 332 της 3.11.1997.